

**ОТЧЕТ**

**за дейността на Народно читалище "Паисий Хилендарски 1928" гр.Бургас за 2019 година, съгл. Чл.26а/4/**

През 2019 година читалище „Паисий Хилендарски 1928” осъществяваше дейността си в съгласие със своите програмни цели, заложени в Устава на организацията. Изминалата година беше насочена в постоянна и отговорна работа на Настоятелството ,читалищния колектив, на художествените ръководители и преподаватели, на участниците в школи и състави за изпълнението на най - важната функция на читалището да бъде културно–просветен и информационен център за населението.

Основните дейности на НЧ "Паисий Хилендарски 1928" се развиват в три приоритетни области - библиотечно-информационна, любителско-художествено творчество и културно - образователна.

Брой регистрирани читалищни членове – 153 човека

**Приоритетна област "Библиотечно-информационна"**

 Основните цели в тази област са разширяване и популяризиране на библиотечните услуги, инициативи за насърчаване на четенето, привличане на повече читатели и насърчаване на информационната им грамотност, комплектуване, поддържане и обогатяване фонда на библиотеката.

Основните библиотечни процеси са напълно автоматизирани: обработка на книги; аналитично описание на статии, обслужване на читатели , заемане на литература за дома, ползване на справочно-информационни източници и периодика в читалня, в т.ч. на електронен носител. Предоставен е непрекъснат достъп до интернет. Услуги: информационни и тематични справки, копирни услуги, текстови набор и печат, оформяне на малки проекти, доклади и други задания за ученици и студенти.

Тази година читалището спечели два проекта към Министерство на културата по програма „Българските библиотеки – съвременни центрове за четене и информираност” . Финансовото подпомагане по проектите беше на обща стойност 1836 лв.

Фондът на библиотеката към 31.12.2019 год. е 28 418 библиотечни единици. Новонабавената литература е 641 тома на обща стойност 6701.00 лева. Регистрираните читатели през 2019 година са 1021, посещенията в библиотеката са 7690, а заетите библиотечни документи – 37347 тома.

Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности и интереси .****

За популяризиране на дейността и фонда си читалищната библиотека организира през годината около 28 библиотечни събитя с над 900 посещения.

- Открити уроци, инициативи, свързани с книгата, културни мероприятия, тематични кътове

- „Библиотечни екскурзии" - Запознаване на учениците с изискванията, условията и начина за ползване на необходимата литература в библиотеката;

 - Работа с най-малките деца с цел зараждане на интерес към книгата.

- Библиотечно-информационен център (предлага информация намерена извън книгите – интернет, библиографски, пълнотекстови и информационни бази данни .

**Библиотечни инициативи през 2019 година:**

 През месец януари се навършиха 171 години от рождението на поета, революционера и публицист Христо Ботев/1848-1876/. Запознаване на ученици с живота и творчеството му.

През месец февруари отбелязахме 146 години от обесването на Васил Левски – урок по родолюбие с малки читатели и презентация.

В края на месец март организирахме посещения на деца от първи клас в библиотеката под наслов „Добре дошли в дома на книгата!”. Запознахме децата с правилата в библиотеката и молбата на книгата.

„Пролет иде“ – забавни игри и пролетни рисунки с ученици от 2-ри клас.

„В моята библиотека с любими книги и герои” – през април по повод седмицата на детската книга и изкуствата за деца, проведохме забавни игри в читалището с деца от предучилищните групи от ДГ „Делфин”.

Библиотекар за един ден – среща с ученици от пети клас

През месец април детската писателка Роси Николова – Росина представи новата си книга „Съкровищата на вълшебното ковчеже“ пред третите класове от училище „Найден Геров”

„Четенето е забавно „ – забавна викторина с 2 клас

По повод Националната библиотечна седмица /13-17 май/, екипът на читалище „Паисий Хилендарски 1928” организира инициатива под наслов „Книгите са само началото”. В нея се включиха всички трети класове на ОУ „Найден Геров” с игри и викторина „Библиотечна главоблъсканица”.

През месец май срещнахме учениците от Професионална гимназия по компютърно програмиране и иновации с младата поетеса Весела Славева – създател на платформата „Почети ми“

Отново през месец май библиотекарите посетиха учениците от първи и втори клас, запознаха ги с правилата за ползване на читалищната билиотека и всеки получи списък с препоръчителна литература за четене през лятната ваканция. Организирахме игри и викторина в читалището с ученици от училище „Найден Геров” – „Ваканция ура!” – детски празник – игри, викторина и конкурс за рисунка по случай 1 юни – Денят на детето и предстоящата ваканция.

Седмица на четенето в детска градина „Делфин“ и ОУ „Найден Геров“ Гостуваха ни деца от детската градина, четохме интересни детски приказки и направихме драматизация на любими техни приказки. А учениците от училището срещнахме с писателката Тодорка Петрова и представихме книгата „Гладното мишле“

През месец ноември и декември продължихме срещите с децата от детска градина „Надежда „ и от училище „Княз Борис I” и „Найден Геров“с литературни игри и ползите от четенето.

**Просветна и образователна дейност**:

През месец феврури проведохме урок по родолюбие с малки читатели – 146 години от обесването на Васил Левски. Презентация и открит урок.

„Пролет иде“ – образователни игри

По повод Денят на Европа – 09 май, съвместно с ЕВРОПА ДИРЕКТНО БУРГАС и ОИЦ проведохме детски празник с образователен характер, посадихме цветя в парка и се забавлявахме с DJ Иван Тодоров. Участници бяха ученици от трети клас от ОУ „Найден Геров”

Ден на народните будители - Съвременните будители /беседа и презентация в библиотеката/.

**Приоритетна област "Любителско художествено творчество"**

В читалището има колектив за народни обичаи - кукерска група, детска фолклорна група и музикална школа с клас пиано,гайда, флейта и китара

Кукерските игри, в комплекс „Меден рудник”, се състояха на 17 февруари. Кукерска група „Козият рог” дефилираха по улиците на комплекса и изгониха злите сили, в края на деня представиха ритуала „Заораване и сеитба” .

Детска фолклорна група „Звъника” както и учениците от школите се изявяваха и участваха в редица конкурси, събори и мероприятия, на които показаха наученото и уменията си.

Детска фолклорна група “Звъника” и учениците от школа по гайда участваха Детски фолклорен събор „Върбова свиркасвири” в град Болярово. Децата взеха множество награди.

Участие на ученици от школа по гайда в Национален фолклорен конкурс „Созополска дъга” и ХХVII Национален Странджанско-тракийски събор “ФОЛКЛОРЕН ВЕНЕЦ БОЖУРА”.

Участие на детска фолклорна група “Звъника” в Празник на буквите в ОУ „Найден Геров”

Участие на детска фолклорна група “Звъника” и учениците от школата по гайда в Празничен концерт за християнския празник Цветница и Цветна работилница.

Годишен концерт – Продукция на школите в читалището

Участие на детска фолклорна група “Звъника” и ученици от школа по флейта в „Изгрев – парк фест” в к/с „Изгрев” – 18.05.2019 г.

Участие на детска фолклорна група “Звъника” и ученици от школа по гайда в концерт по повод празник на к/с „Меден рудник”.

Участие на ученици от школа по пиано и арт школата в ревю на читалищата от Община Бургас – 19 октомври .

**Приоритетна област "Културно-образователна "**

В Културно-образователната област читалището работи в две направления Културно-образователна с училищата и Културно-образователна, предназначена за възрастни. Работата с училищата описахме по-горе.

По направление Културно-образователно предназначена за възрастни проведохме:

Кукерски игри, които се проведоха на 17 февруари.

 Празничен концерт за християнския празник Цветница пред църква „Свети Димитър” и Цветна работилница за изработване на цветя от хартия.

 Празничен концерт по повод празник на най-големият бургаски комплекс „Меден рудник” – 15 септември. В него взеха участие изпълнителите Жечка Сланинкова, Яна Биюкова, Катя Георгиев, Цветелина и Панайот Стойчеви. Танцов клуб „Медено котле” и ансамбъл „Странджа” също се погрижиха за доброто настроение на публиката. Преди обед за празничното настроение на децата с песни, танци и игри се погрижиха аниматори и водещата Ива Трифонова.

Състезателни борби по повод празника на к/с „Меден рудник” -15 септември

Участие на вокалната група в мероприятия в района по различни поводи /празници в пенсионерските клубове, коледни и новогодишни тържества

Тази година читалищата от Община Бургас организираха три съвместни мероприятия, в които екипът на читалище „Паисий Хилендарски” взе много активно участие .

На 01 март украсявахме дърветата на градинката до Общината и раздавахме мартеници на бургазлии.

На Велика събота /27април/ – украсявахме и боядисвахме малки, големи и още по големи яйца от стиропор в градинката пред хотел България .

На 19 октомри - ревю на читалищните дейности – експозиционен център „Флора”.

Цялата тази дейност на читалището се извършва с подкрепата на Читалищното Настоятелство, което работи с нужната инициативност и екипност . През годината Настоятелството проведе 10 заседания, организира дейността на читалището, включително взима решения по въпроси, свързани с управлението и разпореждането с имуществото на читалището, при спазване на изискванията на закона и устава.